CELEX: 62020TN0430
Language: sl
Date: 2020-07-09 00:00:00
Title: Zadeva T-430/20: Tožba, vložena 9. julija 2020 – KV/Komisija

24.8.2020   
            
            
               SL
            
            
               Uradni list Evropske unije
            
            
               C 279/60
            
         
      Tožba, vložena 9. julija 2020 – KV/Komisija
      (Zadeva T-430/20)
      (2020/C 279/75)
      Jezik postopka: italijanščina
      
         Stranki
      
      
         Tožeča stranka: KV (zastopnik: M. Velardo, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj za nične razglasi te sklepe:
      
                  —
               
               
                  sklep z dne 23. maja 2019, s katerim je bila zaradi pomanjkanja poklicnih izkušenj izključena iz natečaja EPSO/AD/371/19;
               
            
                  —
               
               
                  sklep z dne 19. septembra 2019, s katerim je bila zavrnjena zahteva za pregled izključitve iz natečaja EPSO/AD/371/19;
               
            
                  —
               
               
                  sklep z dne 31. marca 2020, s katerim je bila zavrnjena upravna pritožba, vložena v skladu s členom 90(2) Kadrovskih predpisov.
               
            Prav tako predlaga, naj se Komisiji naloži plačilo stroškov.
      
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: očitna napaka pri presoji, ker v obravnavanem primeru niso bile upoštevane poklicne izkušnje tožeče stranke na področju komunikacij v obsegu treh let.
               
            
                  2.
               
               
                  Drugi tožbeni razlog: kršitev razpisa natečaja, ker je natečajna komisija izdelala merila za oceno kandidatov, ki niso skladna z razpisom, ker se z njimi zahtevajo posebne poklicne izkušnje na področju komunikacij.
               
            
                  3.
               
               
                  Tretji tožbeni razlog: kršitev načela enakosti, ker natečajna komisija s tem, da je kandidate ocenila na podlagi meril, ki se razlikujejo od meril iz razpisa, ni zagotovila spoštovanja objektivnosti in nepristranskosti pri oceni poklicnih izkušenj kandidatov.
               
            
                  4.
               
               
                  Četrti tožbeni razlog: kršitev obveznosti obrazložitve, ker EPSO ni z dejanskimi sklicevanji pojasnil, zakaj naj izkušnje tožeče stranke ne bi ustrezale merilom iz razpisa.
               
            
                  5.
               
               
                  Peti tožbeni razlog: kršitev načela enakosti strank v postopku, ker EPSO s tem, da ni zagotovil ustrezne obrazložitve, tožeči stranki ni omogočil, da vse od vložitve pritožbe primerno pripravi svoje očitke.